Μάουντεν Βιου (Καλιφόρνια)

Το Μάουντεν Βιου (αγγλικά: Mountain View) είναι πόλη στην κομητεία Σάντα Κλάρα, στην Καλιφόρνια, στις Ηνωμένες Πολιτείες, μέρος της περιοχής του κόλπου του Σαν Φρανσίσκο. Η πόλη πήρε το όνομά της από τη θέα που προσφέρει στα βουνά Σάντα Κρουζ, και ο πληθυσμός της ήταν 82.376 κάτοικοι στην απογραφή του 2020. Το Μάουντεν Βιου ήταν αναπόσπαστο κομμάτι της πρώιμης ιστορίας και ανάπτυξης της Σίλικον Βάλεϊ και είναι η έδρα πολλών εταιρειών υψηλής τεχνολογίας. Το 1956, ο Γουίλιαμ Σόκλεϋ ίδρυσε το Shockley Semiconductor Laboratory στο Μάουντεν Βιου, την πρώτη εταιρεία που ανέπτυξε συσκευές ημιαγωγών πυριτίου στη Σίλικον Βάλεϊ. Το Μάουντεν Βιου στεγάζει τα κεντρικά γραφεία πολλών από τις μεγαλύτερες εταιρείες τεχνολογίας στον κόσμο, όπως οι Google και Alphabet Inc., η Intuit, το NASA Ames Research Center, καθώς και πρώην ή υπάρχοντα κεντρικά γραφεία των Symantec, 23andMe, LinkedIn, Samsung, Quora και Synopsys. Παραπομπές Εξωτερικοί σύνδεσμοι Πολυμέσα σχετικά με το θέμα Μάουντεν Βιου (Καλιφόρνια) στο Wikimedia Commons